Oziq-ovqat mahsulotlari importida yuqori ulushga ega bo‘lgan davlatlar ma’lum qilindi. Davlat statistika qo‘mitasi tegishli xabar bilan chiqdi. Foto: Kun.uz Qo‘mita ma’lumotlariga ko‘ra, O‘zbekistonga 2022 yilning yanvar-mart oylarida import qilingan oziq-ovqat mahsulotlari hajmida yuqori ulushga ega bo‘lgan davlatlar orasida Qozog‘iston yetakchilik qilmoqda – 37,8 foiz. Ushbu ko‘rsatkich qolgan davlatlar bo‘yicha quyidagicha ko‘rinishga ega: Rossiya – 25,1;   Braziliya – 11,9;   Belarus – 4,2;   Pokiston – 4;   boshqa davlatlar – 22,5. Qo‘mita 2022 yilning yanvar-mart oylarida yuqoridagi davlatlardan import qilingan oziq-ovqat mahsulotlari qiymatini ham ma’lum qildi. Unga ko‘ra: Qozog‘iston – 309,7 mln;   Rossiya – 205,2 mln;   Braziliya – 97,5 mln;   Belarus – 34,3 mln;   Pokiston – 33,2 mln;   Ekvador – 17 mln;   Turkiya – 14,7 mln;   Xitoy – 12 mln;   Eron – 11,8 mln;   Ukraina – 10,8 mln AQSh dollari.